Gudrun Laub (V), 2007-03-29:
Det er ikke direkte sammenligneligt, for her pålægger vi kommunerne at betale til ældrerådene.
Integrationsråd er jo vidt forskellige i de forskellige kommuner, og der er det kommunerne selv, der nedsætter rådene og udpeger, så der kan man bestemme, at man vil betale til dem.
Men det er en helt anden situation, og jeg mener ikke, at det her lovforslag skal få konsekvenser for den type råd.
Her er det altså en pligt, vi pålægger kommunerne.
Der er jo nogle problemer i at vedtage sådanne regler med tilbagevirkende kraft, for når det drejer sig om dokumenterede udgifter, er der så nogle, der har tænkt på at få samlet dokumentation for dem?
Så er der jo den omstændighed, at de, der sidder i ældrerådene nu, har stillet op til valget og er valgt og sidder og fungerer efter de gældende regler, hvor de ikke får diæter og kørepenge.
Nu får de det så fra den 1. juli, og det regner jeg med er i orden.
Hvis der kommer et ændringsforslag, vil vi selvfølgelig forholde os til det.
Men umiddelbart vil jeg sige, det er godt, at vi får det i orden, så det kommer på plads fra den 1. juli.
Vi synes, det vil være rimeligt, at det gælder fra nytår.
Det næste spørgsmål, jeg har til Venstres ordfører, er: Der findes nogle andre råd og nævn, som har den samme funktion som ældreråd, jeg kan nævne integrationsrådene, som er valgt af folket direkte i nogle kommuner, så vil Venstre være med til, at man også tager integrationsrådene med i det her forslag og giver deres medlemmer de samme muligheder, som man gør med det her lovforslag?
Det er et lille, godt lovforslag, der giver kommunerne pligt til at yde medlemmerne af de kommunale ældreråd diæter, eventuelt erstatning for dokumenteret tabt arbejdsfortjeneste og udgiftsgodtgørelse – det er navnlig befordringsgodtgørelse – efter reglerne i § 16 a og § 16 i lov om kommunernes styrelse.
Medlemmerne af ældrerådet bliver dermed fra den 1. juli sidestillet med medlemmer af handicaprådene i relation til altså først og fremmest kørepenge og diæter.
Ældrerådet skal medvirke til at øge indflydelsen og medansvaret for kommunens ældre borgere og være med til at sikre, at dialogen og samarbejdet mellem de ældre og kommunalbestyrelsen udbygges.
Der er mange aktive ældre over 60 år, som i kraft af viden og indsigt kan bidrage til at gøre vores ældrepleje bedre.
Der er masser af ressourcer i den gruppe.
De selv eller deres nærmeste kan stå med problemer, og det kræver særligt engagement at påtage sig den her samfundsvigtige opgave.
I stedet for at bruge tiden til egne fornøjelser er det jo forståeligt, når de har været engageret i samfundsting i mange år, at de ikke også skal have personlige udgifter på grund af et sådant engagement.
Det er for meget forlangt.
Med de nye større kommuner kan det ikke undgås, at transportomkostninger og eventuelt andre udgifter følger med.
Et af midlerne til at sikre målet om, at de ældre skal have mulighed for at få indflydelse på den lokale ældrepolitik, er, at der ikke er barrierer, som forhindrer folk over 60 år i at stille op til valg til ældrerådet.
Med forslaget om diæter, erstatning for dokumenteret tabt arbejdsfortjeneste og udgiftsgodtgørelse fjernes en mulig økonomisk barriere mod at stille op til valg til ældrerådet.
Der skal være en klar og tydelig hjemmel til at yde støtte til enkeltpersoner.
Venstre støtter forslaget.